Document ID: 32005D0302

KOMISIJAS LĒMUMS
(2005. gada 31. marts),
ar ko groza Lēmumu 97/467/EK attiecībā uz viena Horvātijas uzņēmuma iekļaušanu to trešo valstu uzņēmumu pagaidu sarakstos, no kuriem dalībvalstis atļauj ievest skrējējputnu gaļu
(izziņots ar dokumenta numuru K(2005) 985)
(Dokuments attiecas uz EEZ)
(2005/302/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tā 2. panta 4. punktu,
tā kā:
(1)
Komisijas 1997. gada 7. jūlija Lēmums 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (2), nosaka to trešo valstu uzņēmumu pagaidu sarakstus, no kuriem dalībvalstis atļauj ievest saimniecībā audzētu medījamo dzīvnieku gaļu, trušu gaļu un skrējējputnu gaļu.
(2)
Horvātija ir paziņojusi viena uzņēmuma nosaukumu, kurā ražo skrējējputnu gaļu un attiecībā uz kuru kompetentās iestādes apliecina, ka uzņēmumā tiek ievēroti atbilstošie Kopienas noteikumi.
(3)
Tādēļ uzņēmums jāiekļauj sarakstos, kas norādīti Lēmumā 97/467/EK.
(4)
Vēl nav veiktas attiecīgā uzņēmuma pārbaudes uz vietas, uz ievedumiem no šāda uzņēmuma nevar attiecināt atļauju veikt retākas fiziskās pārbaudes saskaņā ar Padomes 1997. gada 18. decembra Direktīvu 97/78/EK, ar ko nosaka principus, kas reglamentē veterināro pārbaužu organizēšanu attiecībā uz tiem produktiem, kurus ieved Kopienā no trešām valstīm (3).
(5)
Tādēļ attiecīgi jāgroza Lēmums 97/467/EK.
(6)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/467/EK II pielikumu groza saskaņā ar šā lēmuma pielikumu.
2. pants
Šo lēmumu piemēro no 2005. gada 21. aprīļa.
3. pants
Lēmums ir adresēts dalībvalstīm.
Briselē, 2005. gada 31. martā

Labels: 17
0
3
6
18